《宿瑞岩道院》
明代·湛若水

悬榻第一山，况在最高峰。淮流转地轴，高木摇天风。

云卧秋气肃，冥栖晓露浓。洒落群物表，如身在虚空。

虚空复何有，扰扰将奚从。鸟欣暂止木，久在樊笼中。

作者简介：（1466—1560）广东增城人，字元明，号甘泉。少师事陈献章。弘治十八年进士，授编修。历南京国子监祭酒，南京吏、礼，兵三部尚书。在翰林院时与王守仁同时讲学，主张“随处体认天理”，“知行并进”，反对“知先行后”，与阳明之说有所不同。后筑西樵讲舍讲学，学者称甘泉先生。卒谥文简。著有《心性图说》、《格物通》、《甘泉集》等。